OpenLLM-France/wikimedia huggingface dataset:
# Whitby (Ontario)

Whitby (població 122,022) és una ciutat de la regió de Durham. Whitby es troba en el sud d'Ontario a l'est d'Ajax a la riba del nord del Llac Ontario. Es troba a uns 30 minuts de cotxe del barri de Scarborough, i es considera un suburbi de la part oriental de l'àrea metropolitana de Toronto. Mentre la porció del sud de Whitby és predominantment urbana, i un centre econòmic, la part del nord del municipi és més rural i inclou les comunitats d'Ashburn, Brooklin, Myrtle i Myrtle Station.

## Història

Whitby Township (ara la Ciutat de Whitby) porta el nom de la ciutat de Whitby, Yorkshire, Anglaterra.
Quan la zona on es troba Durham va ser explorada per primer cop el 1792, l'explorador, provinent de la part del nord d'Anglaterra, va anomenar les pobles de l'est de Toronto fent honor a les ciutats de l'Anglaterra nord-oriental: York, Scarborough, Pickering, Whitby i Darlington. El nom original de "Whitby" és danès, i ve de l'any 867 quan els Danesos va envair Gran Bretanya. És una contracció de "Whitteby," significant "Poble Blanc." Pot ser una referència al far blanc que hi ha en moll de Whitby, Yorkshire, i també a Whitby, Ontario.' Tot i que hi ha una comunitat establerta des de l'any 1800, no va ser fins al 1836 que s'hi va fundar el primer centre de negocis.

## Sinclair Secondary School

L'institut Sinclair es troba a Whitby, Ontario. Va obrir l'any 1994, i té gairebé 2000 alumnes i més de 100 membres de personal d'ensenyament. Serveix tant a l'educació especial com a estudiants d'immersió francesa. L'escola és reconeguda per la seva reputació acadèmica forta i roman l'escola amb més alt nivell de la regió de Durham, segons l'institut Fraser d'Ontario.

## Referències

* ↑ Winter, Brian (1999); Chronicles of a County Town: Whitby Past and Present.
* ↑ «Sinclair About Page». Arxivat de l'original el 2 d’octubre 2011. [Consulta: 1r setembre 2011].
* ↑ «Ontario High School Rankings». Arxivat de l'original el 2014-01-08. [Consulta: 13 març 2013].
# Eugerres

Eugerres és un gènere de peixos pertanyent a la família dels gerrèids.

## Descripció

* Tenen el marge inferior del preopercle serrat (llevat dels exemplars molt joves).
* La segona espina dorsal és més llarga que la distància entre l'extrem del musell fins a la part posterior de l'ull.
* Espines gruixudes.
* Presenten franges negres als flancs.

## Distribució geogràfica

Es troba al Nou Món (tant al Pacífic com a l'Atlàntic).

## Taxonomia

* Eugerres axillaris (Günther, 1864)
* Eugerres brasilianus (Cuvier, 1830)
* Eugerres brevimanus (Günther, 1864)
* Eugerres lineatus (Humboldt, 1821)
* Eugerres mexicanus (Steindachner, 1863)
* Eugerres periche (Evermann & Radcliffe, 1917)
* Eugerres plumieri (Cuvier, 1830)

## Referències

* ↑ The Taxonomicon (anglès)
* ↑ GBIF (anglès)
* 1 2 Günther, A., 1864. Report of a collection of fishes made by Messrs. Dow, Godman, and Salvin in Guatemala. Proceedings of the General Meetings for Scientific Business of the Zoological Society of London 1864 (pt 1): 144-154.
* 1 2 Cuvier, G. & Valenciennes, A., 1830. Historie naturelle des poissons. Tome Sixième. Livre sixième. Partie I. Des Sparoïdes; Partie II. Des Ménides. Histoire naturelle des poissons. v. 6: i-xxiv + 6 pp. + 1-559, Pls. 141-169.
* ↑ Humboldt, F. H. A. von & Valenciennes, A., 1821. Recherches sur les poissons fluviatiles de l'Amérique Équinoxiale. A: Voyage de Humboldt et Bonpland, Deuxième partie. Observations de Zoologie et d'Anatomie comparée. Paris. Voyage de Humboldt et Bonpland, Deuxième partie. v. 2 (Title page 1833): 145-216, Pls. 45-52.
* ↑ Steindachner, F., 1863. Ueber eine neue Gerres-Art aus Mexiko. Verhandlungen der K.-K. zoologisch-botanischen Gesellschaft in Wien v. 13: 383-384, Pl. 15.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)

## Bibliografia

* Deckert, G. D. i Greenfield, D. W., 1987. A review of the Western Atlantic species of the genera Diapterus and Eugerres (Pisces: Gerreidae), Copeia, 1987:182-194.
* Tapia-García, M. i Ayala-Pérez, G., 1997. Clave para la determinación de las especies de mojarras de México (Pisces: Gerreidae), Revista de Biología Tropical, 44/45:519-526.
# Atletisme als Jocs Olímpics d'estiu de 1904 - 2.590 metres obstacles homes

La prova dels 2.590 metres obstacles masculins va ser una de les proves disputades durant els Jocs Olímpics de Saint Louis de 1904. La prova es va disputar el 29 d'agost de 1904 i hi van prendre part 7 atletes de dues nacions diferents. Aquesta fou la primera i darrera vegada que es va córrer aquesta distància en uns Jocs Olímpics. Quatre anys abans s'havia corregut una distància similar, els 2.500 metres obstacles.

## Medallistes

| Or | Plata | Bronze |
| Jim Lightbody | John Daly | Arthur Newton |

## Rècords

Aquests eren els rècords del món i olímpic (en segons) que hi havia abans de la celebració dels Jocs Olímpics de 1904.
| Rècord del Món | cap | cap | cap | cap |
| Rècord Olímpic | 7:34.4(*) | George Orton | París (FRA) | 15 de juliol de 1900 |
(*) La distància d'aquesta cursa fou de 2.500 metres i l'estadi tenia una pista de 500 metres de circumferència.

## Resultats
### Final

La cursa fou guanyada per Jim Lightbody amb un segon per davant de l'immediat perseguidor. Es desconeix el temps de bona part dels participants, així com la posició exacte dels classificats entre la 5a i 7a posició.
| Posició | Atleta | Temps |
| | Jim Lightbody | 7' 39,6" |
| | John Daly | 7' 40,6" |
| | Arthur Newton | desconegut |
| 4 | William Verner | desconegut |
| 5-7 | Harvey Cohn | desconegut |
| 5-7 | David Munson | desconegut |
| 5-7 | Richard Sandford | desconegut |

## Referències

* Charles J.P. Lucas. The Olimpic Games 1904. Consultable a LA84 Foundation Arxivat 2009-03-04 a Wayback Machine. (anglès)
* J.E. Sullivan. Spalding's Athletic Almanac for 1905. Consultable a LA84 Foundation Arxivat 2011-08-29 a Wayback Machine. (anglès)
* Wudarski, Pawel. «Wyniki Igrzysk Olimpijskich», 1999. Arxivat de l'original el 2015-07-14. [Consulta: 13 desembre]. (polonès)
# Micrixalus thampii

Micrixalus thampii és una espècie de granota que viu a l'Índia.

## Referències

* Biju, S.D., Dutta, S., Inger, R. & Ravichandran, M.S. 2004. Micrixalus thampii. Llista Vermella d'Espècies Amenaçades de la UICN 2006. Consulta: 21 d'abril del 2008.
# PearPC

PearPC és una arquitectura independent de la plataforma PowerPC, és un emulador capaç d'executar molts sistemes operatius de PowerPC, incloent Mac OS X, Darwin i Linux. Està alliberat sota la llicència GPL. Pot executar-se a Microsoft Windows, Linux, FreeBSD i altres sistemes basats en POSIX X11. La primera publicació oficial es va realitzar el 10 de maig de 2004.
L'emulador compta amb Just-in-time (JIT), emulació del nucli del processador que tradueix dinàmicament de codi PPC a codi x86, emmagatzema els resultat a memòria cau. Malgrat córrer només en arquitectures d'acollida x86, l'emulació JIT bàsica és com a mínim 10 vegades més ràpid que l'arquitectura independent del processador d'emulació del nucli genèric. Tanmateix, d'acord amb les pàgines del manual subministrat amb els paquets de Debian amb PearPC, JIT corre al voltant de 40 vegades més lent en cas que l'execució de codi fos en una màquina nativa.

## Maquinari emulat

Xarxa:
* 3Com 3C905C
* Realtek 8139

## Enllaços externs

* Pàgina oficial de PearPC (anglès)
* PearPC.Net, a Community-run PearPC Site. (anglès)
* PearPC Web Forum (anglès)
* PearPC Windows setup guide (anglès)

## Referències

* ↑ pearpc-0.4.tar.bz2: pearpc-0.4/src/io/3c90x/3c90x.cc
* ↑ pearpc-0.4.tar.bz2: pearpc-0.4/src/io/rtl8139/rtl8139.cc
# Alberto Toscano

Alberto Toscano (nascut l'1 de gener de 1977) és un crític cultural britànic, teòric social, filòsof i traductor. Ha traduït l'obra d'Alain Badiou, incloent The Century i Logics of Worlds de Badiou. Ha estat editor i traductor dels escrits de Badiou Theoretical Writings i On Beckett.
El treball de Toscano ha estat descrit com una investigació de la persistència de la idea del comunisme en el pensament contemporani i una investigació genealògica sobre el concepte de fanatisme. És autor de The Theatre of Production (2006) i del libre Fanaticism: The Uses of an Idea que es va publicar el 2010. Toscano ha publicat treballs sobre filosofia contemporània, política i teoria social. En un article sobre el cas Tarnac 9, escrit per a The Guardian el desembre de 2009, Toscano argumenta que la societat està perdent la capacitat de distingir entre vandalisme i terrorisme.
Lector de sociologia a Goldsmiths, Universitat de Londres, Toscano és membre del consell editorial de la revista Historical Materialism: Research in Critical Marxist Theory. Segons Alex Callinicos, aquesta revista "ha estat un dels principals motors del renaixement acadèmic del marxisme" des de mitjans anys noranta.

## Obra
### Obres traduïdes

* Alain Badiou, Logics of Worlds, London: Continuum, 2009.
* Alain Badiou, The Century, London: Polity, 2007.
* (with M. Mandarini) Antonio Negri, Political Descartes: Reason, Ideology and the Bourgeois Project, London: Verso, 2007.
* Alain Badiou, Handbook of Inaesthetics, Stanford: Stanford University Press, 2004.
* (amb Ray Brassier), Alain Badiou, Theoretical Writings, London: Continuum, 2004.
* (amb E.R. Albert), Éric Alliez, The Signature of the World, Or, What is Deleuze and Guattari's Philosophy?, London: Continuum, 2004.
* (amb Nina Power), Alain Badiou, On Beckett, London: Clinamen Press, 2003.

### Obres pròpies

* Theatre of Production: Philosophy and Individuation between Kant and Deleuze, Basingstoke: Palgrave, 2006.
* Fanaticism: The Uses of an Idea, Nova York: Verso, 2010. Le Fanatisme. Modes d'emploi, La fabrique, 2011 (FR).
* Cartographies of the Absolute, with Jeff Kinkle, Winchester, UK: Zero Books, 2015.

## Referències

* ↑ Criminalising Dissent
* ↑ Alex Callinicos. «Marxism 2010: fixing a broken system». guardian.co.uk, 01-07-2010. Arxivat de l'original el 4 juliol 2010. [Consulta: 6 juliol 2010].
# Havana (Illinois)

Havana és una població dels Estats Units a l'estat d'Illinois. Segons el cens del 2000 tenia 3.577 habitants.

## Demografia

Segons el cens del 2000, Havana tenia 3.577 habitants, 1.467 habitatges, i 981 famílies. La densitat de població era de 525,1 habitants/km².
Dels 1.467 habitatges en un 28,9% hi vivien nens de menys de 18 anys, en un 49,8% hi vivien parelles casades, en un 12,5% dones solteres, i en un 33,1% no eren unitats familiars. En el 29,6% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,7% tenia menys de 18 anys, un 8,3% entre 18 i 24, un 25,7% entre 25 i 44, un 20,1% de 45 a 60 i un 22,3% 65 anys o més.
L'edat mediana era de 40 anys. Per cada 100 dones de 18 o més anys hi havia 83,7 homes.
La renda mediana per habitatge era de 30.316 $ i la renda mediana per família de 35.684 $. Els homes tenien una renda mediana de 30.833 $ mentre que les dones 21.215 $. La renda per capita de la població era de 16.781 $. Aproximadament el 10,2% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Havana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Havana». American Fact Finder. Oficina del Cens dels Estats Units, 12-01-2010.
# Conjunt del carrer Rubió i Ors (Cornellà de Llobregat)

El Carrer Rubió i Ors és una obra del municipi de Cornellà de Llobregat (Baix Llobregat) inclosa en l'Inventari del Patrimoni Arquitectònic de Catalunya.

## Descripció

El conjunt del Carrer Major (actualment Rubió i Ors, encara que popularment s'anomena Major) és una successió d'edificacions sobre parcel·lació de tipus medieval de les èpoques de finals del segle xviii i principis del XIX amb ben comptades excepcions.
Malgrat que durant els anys de creixement desmesurat va veure substituïdes algunes de les seves cases per d'altres més modernes, encara conserva la majoria de les seves característiques edificacions, cases d'habitatges i botigues de planta i un o dos pisos.
Destaca l'edifici del Cinema Titan, amb el seu pinacle que és un tret personal de la imatge de Cornellà. Originàriament es tractava d'un bloc de pisos de tres plantes a les quals s'hi va afegir un altre.
A nivell de la façana cada planta presenta quatre sortides a balcons, que pràcticament són tant llargs com l'amplada de la façana. A nivell decoratiu cal destacar l'ús de garlandes.
La part d'entrada, a la planta baixa, també ha estat reformada.

## Història

Al segle xvi hi ha notícia d'un nucli, a la plaça dita actualment Lluís Companys, format prop del camí on hi havia establert l'Hostal Comunal. El 1769 el Rei Carles convertí aquell camí en la carretera que anava de Cornellà a Sant Boi vorejant el Delta i que també era la via de comunicació amb Barcelona, i al Comunal preexistent s'hi obrí una casa de postes i es construïren diverses cases i hostals. Fruit del desenvolupament econòmic del segle xix fou la consolidació d'aquest nucli i el tros de carrer Major que va des de l'antiga carretera de Sant Boi a la planta elevadora de la Companyia d'Aigües adquirí el seu aspecte actual. Data de la primera meitat del segle xx.

## Vegeu també

* Habitatge al carrer Rubió i Ors, 37
* Casa al carrer Rubió i Ors, 24
* Edificis al carrer Rubió i Ors, 24-26, 78 i 92-94
* Habitatge al carrer Rubió i Ors, 45
* Fusteria Cornellà
* Fàbrica modernista Norvic
* Concessionari Pirelli

## Referències

* 1 2 3 4 5 6 7 8 «Carrer Rubió i Ors». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2015].
# White & Nerdy

White & Nerdy és el segon single de l'àlbum Straight Outta Lynwood de Weird Al Yankovic que va ser posat a la venda el 26 de setembre del 2006 als Estats Units. És una paròdia de la cançó "Ridin" de Chamillionaire i Krayzie Bone. La cançó tracta el lament d'un personatge per la seva poca traça per "unirse als gangsters" a causa del fet que és blanc i "nerdy" i inclou referències a conceptes esterotipats associats als "nerds", com Star Trek, la Wikipedia, Dungeons & Dragons, la informàtica, els Monty Python, i les matemàtiques.

## Enllaços externs

* http://www.youtube.com/watch?v=rWs1FF-BS7cVideoclip de "White & Nerdy". Arxivat 2006-10-19 a Wayback Machine.
# Eugeniusz Baziak

Eugeniusz Baziak (Tarnopol, 8 de març de 1890 – Varsòvia, 15 de juny de 1962) va ser arquebisbe de Lviv i administrador apostòlic de Cracòvia.
Baziak va ser rector del Seminari Clerical a Lwów. Des de 1933 va ser bisbe auxiliar i, des de 1944, arquebisbe de Lwów. El 1951, després de la mort del cardenal Adam Stefan Sapieha, es va convertir en l'administrador apostòlic de l'arxidiòcesi a Cracòvia .
En la seva condició d'administrador apostòlic de Cracòvia, va recomanar al Papa Pius XII la promoció del pare Karol Wojtyla (el futur Papa Joan Pau II), que era llavors sacerdot a l'arxidiòcesi de Cracòvia, al càrrec de bisbe auxiliar d'aquesta arxidiòcesi. Es diu que aquesta recomanació es va fer en termes tan sòlids que la Santa Seu va fer el nomenament sense consultar-ho ni tan sols amb el Primat de Polònia, Stefan Wyszyński, com era habitual. En lloc d'això, Wyszyński va rebre un avís del Vaticà que simplement havia d'informar mossèn Wojtyła del nomenament i demanar-li la seva acceptació.
Eventualment, el bisbe Wojtyła succeí Baziak a Cracòvia després de la mort de Baziak el 1962.

## Referències

* ↑ Eugeniusz Baziak
# Oligoryzomys fulvescens

Oligoryzomys fulvescens és una espècie de mamífer rosegador de la família dels cricètids. Viu a Belize, el Brasil, Colòmbia, Costa Rica, l'Equador, El Salvador, la Guaiana Francesa, Guatemala, Guyana, Hondures, Mèxic, Nicaragua, Panamà, el Perú, el Surinam i Veneçuela. Els seus hàbitats naturals són els boscos i selves secs de plana, els matollars, els herbassars, les vores dels boscos i les zones obertes. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Weksler, M.; Aguilera, M.; Reid, F. Oligoryzomys fulvescens. UICN 2016. Llista Vermella d'espècies amenaçades de la UICN, edició 2016, consultada el 14 febrer 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# John Nelson (ciclista)

John "Johnny" Nelson (1878 - Nova York, 9 de setembre de 1901) fou un ciclista estatunidenc. Es va dedicar al ciclisme en pista, on va aconseguir una medalla d'or en mig fons amateur al Campionat del món de 1899.
Va morir a conseqüències de les ferides d'una caiguda en una competició.

## Palmarès

* 1899
** Campió del Món amateur de Mig fons

## Referències

* ↑ «John A. "Johnny" Nelson». [Consulta: 22 setembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pearl (Mississipi)

Pearl és una població dels Estats Units a l'estat de Mississipi. Segons el cens del 2006 estimate tenia 23.986 habitants.

## Demografia

Segons el cens del 2000, Pearl tenia 21.961 habitants, 8.608 habitatges, i 6.025 famílies. La densitat de població era de 388,4 habitants per km².
Dels 8.608 habitatges en un 34,4% hi vivien nens de menys de 18 anys, en un 50,2% hi vivien parelles casades, en un 15,6% dones solteres, i en un 30% no eren unitats familiars. En el 25% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,4% tenia menys de 18 anys, un 10,1% entre 18 i 24, un 31,8% entre 25 i 44, un 21,4% de 45 a 60 i un 10,3% 65 anys o més.
L'edat mediana era de 34 anys. Per cada 100 dones de 18 o més anys hi havia 86,6 homes.
La renda mediana per habitatge era de 37.617$ i la renda mediana per família de 42.013$. Els homes tenien una renda mediana de 30.860$ mentre que les dones 24.610$. La renda per capita de la població era de 17.136$. Entorn del 9,2% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pearl». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Pearl». American Fact Finder. Oficina del Cens dels Estats Units, 12-01-2010.
# Microtoponímia

La microtoponímia té com a objectiu l'estudi dels topònims en un àmbit geogràfic restringit (un poble, una vall, una muntanya…), i va a cercar tota mena de topònims locals: fonts, camins, masies, camps, etcètera.
És la font dels reculls de topònims locals o municipals.
# Havana (Texas)

Havana és una concentració de població designada pel cens dels Estats Units a l'estat de Texas. Segons el cens del 2000 tenia 452 habitants.

## Demografia

Segons el cens del 2000, Havana tenia 452 habitants, 108 habitatges, i 100 famílies. La densitat de població era de 212,8 habitants per km².
Dels 108 habitatges en un 58,3% hi vivien nens de menys de 18 anys, en un 71,3% hi vivien parelles casades, en un 15,7% dones solteres, i en un 7,4% no eren unitats familiars. En el 5,6% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,19 i el nombre mitjà de persones que vivien en cada família era de 4,26.
Per edats la població es repartia de la següent manera: un 33,6% tenia menys de 18 anys, un 13,1% entre 18 i 24, un 29,6% entre 25 i 44, un 15,3% de 45 a 60 i un 8,4% 65 anys o més.
L'edat mediana era de 27 anys. Per cada 100 dones de 18 o més anys hi havia 98,7 homes.
La renda mediana per habitatge era de 21.346 $ i la renda mediana per família de 21.346 $. Els homes tenien una renda mediana d'11.384 $ mentre que les dones 0 $. La renda per capita de la població era de 5.345 $. Aproximadament el 39,4% de les famílies i el 35,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Havana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Havana». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Corografia

La corografia, o geografia corogràfica, (del grec χvρα, khŏros, 'país' o 'comarca') és la part de la geografia que estudia i descriu un país amb especial èmfasi en la toponímia, els trets físics característics, la història i l'activitat humana.
El corògraf estudia la toponímia; la situació, els límits i l'extensió de la regió; els fets físics i climàtics; i la comunitat humana, les seves activitats, la seva història i els seus costums.
Els grecs (Homer, Heròdot i Estrabó) van ser els primers de seguir aquest enfocament en les narracions i mapes del seu país i de les terres pròximes. Les fonts d'informació s'alimenten dels periples (viatges marítims i descripció del litoral), periegesis (itineraris terrestres) i la cartografia, centrats en l'àrea de l'ecumene o conjunt de terres circumdants habitades. El coneixement del país i de les seves possibilitats econòmiques era fonamental de cara a l'ocupació o a l'establiment de relacions comercials. Té un component subjectiu, amb una tendència a la valoració dels fets humans i amb una estreta relació amb la història. Heròdot, que fa unes notables descripcions de Grècia, Babilònia i Egipte, és considerat com el pare de la història.
Els romans i els àrabs van seguir aquesta tendència, però és durant l'era de l'exploració del Renaixement que es va reforçar la corografia, amb la descripció de les noves terres i incorporant aspectes etnogràfics, polítics i econòmics. Els mateixos descobridors i exploradors, o els seus acompanyants, fan de cronistes amb l'aportació de dades sobre països desconeguts. Les obres d'abast universal van prendre el nom de cosmografies. Aquest enfocament geogràfic ha perdurat d'alguna manera en la pedagogia de la geografia fins als nostres dies. Amb l'escola geogràfica francesa de Paul Vidal de la Blache, va adquirir un caràcter més científic com a geografia regional.
Un exemple de l'esquema corogràfic es troba en la Bíblia, en parlar de la terra promesa als hebreus:
| « | Doneu una ullada al país, com és, i al poble que l'habita, si és fort o feble, petit o gran. Com és el país on habita, si és bo o dolent; i les poblacions on viu, si són obertes o fortificades. I la terra, si és fèrtil o pobra, si hi ha arbres o no [...] Al cap de quaranta dies, tornaren d'explorar el país [...] Hem arribat fins al país on ens vas enviar i, realment, regalima llet i mel; mireu-ne els fruits. Ara bé, el poble que hi habita és fort, i les poblacions són fortificades i molt grans [...] Els amalequites ocupen la regió del Nègueb; els hitites, els jebuseus i els amorreus, la muntanya; i els cananeus, el mar i la ribera del Jordà. | » |
| — La Bíblia, Nombres 13, 18-29 |||